ΚΟΙΝΗ ΘΕΣΗ (ΕΚ) αριθ. 39/96

που καθορίστηκε από το Συμβούλιο στις 18 Ιουνίου 1996

για τη θέσπιση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για την τροποποίηση της οδηγίας 93/16/ΕΟΚ για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους

(96/C 248/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 49, το άρθρο 57 παράγραφος 1 και παράγραφος 2 πρώτη και τρίτη φράση, και το άρθρο 66,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Άποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι είναι αναγκαίο να θεσπιστούν κατάλληλες διαδικασίες για την ενημέρωση των διατάξεων του άρθρου 5 παράγραφος 3, του άρθρου 7 παράγραφος 2, και των άρθρων 26 και 27 της οδηγίας 93/16/ΕΟΚ (4), λαμβανομένων υπόψη των συχνών μεταβολών σε ό,τι αφορά την εκπαίδευση των ιατρών και τις ονομασίες των ιατρικών ειδικοτήτων στα διάφορα κράτη μέλη 7

ότι οι εν λόγω διαδικασίες που προβλέπονται στην απόφαση 87/373/ΕΟΚ του Συμβουλίου, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5) θα μπορούσαν να βελτιώσουν την αποτελεσματικότητα της λήψης αποφάσεων της Κοινότητας κατά τρόπο που να διευκολύνεται η πραγματική άσκηση του δικαιώματος εγκατάστασης και της ελεύθερης παροχής υπηρεσιών, των ειδικών εκείνων ιατρών των οποίων τα δικαιώματα εξαρτώνται από την ενημέρωση των προαναφερόμενων διατάξεων 7

ότι οι διαδικασίες που προβλέπονται στην απόφαση 87/373/ΕΟΚ πρέπει να εφαρμόζονται σε συνάρτηση με το modus vivendi (6) στον τομέα της επιτροπολογίας, που συμφωνήθηκε μεταξύ του Ευρωπαϊκού Κοινοβουλίου, του Συμβουλίου και της Επιτροπής, για όσο χρονικό διάστημα μια αναθεώρηση των συνθηκών, δυνάμει του άρθρου Ν παράγραφος 2 της συνθήκης για την Ευρωπαϊκή Ένωση, δεν παράγει αποτελέσματα 7

ότι θα πρέπει να προβλεφθεί η ενημέρωση του άρθρου 5 παράγραφος 3 και του άρθρου 7 παράγραφος 2 σε ό,τι αφορά τις ιατρικές ειδικότητες που αναγνωρίζονται από δύο ή περισσότερα κράτη μέλη και η προσθήκη αυτών των τελευταίων στους σχετικούς καταλόγους των ονομασιών των ειδικοτήτων όταν η εκπαίδευση στα εν λόγω κράτη πληροί τις ελάχιστες προϋποθέσεις που προβλέπει η οδηγία 93/16/ΕΟΚ 7

ότι θα πρέπει να καθορίζεται, στα άρθρα 26 και 27 της εν λόγω οδηγίας, η ελάχιστη διάρκεια των νέων ειδικεύσεων όταν εισάγονται στην οδηγία και να αναπροσαρμόζεται η διάρκεια άλλων ειδικεύσεων κάθε φορά που αυτό κρίνεται απαραίτητο 7

ότι η Επιτροπή, επικουρούμενη συμβουλευτικά από την επιτροπή ανωτέρων υπαλλήλων επί της δημοσίας υγείας πού συστάθηκε με την απόφαση 75/365/ΕΟΚ (7), είναι σε θέση να προβεί στις αναγκαίες τροποποιήσεις του άρθρου 5 παράγραφος 3 και του άρθρου 7 παράγραφος 2 7

ότι όταν η επιτροπή ανωτέρων υπαλλήλων επί της δημοσίας υγείας επικουρεί την Επιτροπή για την τροποποίηση των άρθρων 26 και 27 θα πρέπει να ενεργεί ως κανονιστική επιτροπή,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 93/16/ΕΟΚ τροποποιείται ως εξής:

1. στο άρθρο 5 προστίθεται η ακόλουθη παράγραφος:

«4. Ο κατάλογος των ονομασιών που παρατίθεται στην παράγραφος 3 τροποποιείται σύμφωνα με τη διαδικασία που προβλέπεται στο άρθρο 44α παράγραφος 2.» 7

2. στο άρθρο 7 προστίθεται η ακόλουθη παράγραφος:

«3. Ο κατάλογος των ονομασιών που παρατίθεται στην παράγραφο 2 τροποποιείται σύμφωνα με τη διαδικασία που προβλέπεται στο άρθρο 44α παράγραφος 2.» 7

3. στα άρθρα 26 και 27 προστίθεται το ακόλουθο εδάφιο:

«Οι ελάχιστες διάρκειες των ειδικεύσεων που αναφέρονται στο παρόν άρθρο τροποποιούνται σύμφωνα με τη διαδικασία που προβλέπεται στο άρθρο 44α παράγραφος 3.»

4. Παρεμβάλλεται το ακόλουθο άρθρο:

«Άρθρο 44α

1. Σε περίπτωση αναφοράς στις διαδικασίες του παρόντος άρθρου, η Επιτροπή επικουρείται από την επιτροπή ανωτέρων υπαλλήλων επί της δημοσίας υγείας, που συστάθηκε με την απόφαση 75/365/ΕΟΚ (*).

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαιτέρως υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

3. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός δύο μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

(*) ΕΕ αριθ. L 167 της 30. 6. 1975, σ. 19 7 απόφαση όπως τροποποιήθηκε τελευταία από την απόφαση 80/157/ΕΟΚ (ΕΕ αριθ. L 33 της 11. 2. 1980, σ. 15).»

Άρθρο 2

Η παρούσα οδηγία αρχίζει να ισχύει την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 389 της 31. 12. 1994, σ. 19 και ΕΕ αριθ. C 28 της 1. 2. 1996, σ. 7.

(2) ΕΕ αριθ. C 133 της 31. 5. 1995, σ. 10.

(3) Γνώμη του Ευρωπαϊκού Κοινοβουλίου της 29ης Ιουνίου 1995 (ΕΕ αριθ. C 183 της 17. 7. 1995, σ. 24), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 165 της 7. 7. 1993, σ. 1 7 οδηγία όπως τροποποιήθηκε από την πράξη προσχώρησης του 1994.

(5) ΕΕ αριθ. L 197 της 18. 7. 1987, σ. 33.

(6) ΕΕ αριθ. C 102 της 4. 4. 1996, σ. 1.

(7) ΕΕ αριθ. L 167 της 30. 6. 1975, σ. 19 7 απόφαση όπως τροποποιήθηκε τελευταία από την απόφαση 80/157/ΕΟΚ (ΕΕ αριθ. L 33 της 11. 2. 1980, σ. 15).

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 19 Δεκεμβρίου 1994, η επιτροπή υπέβαλε πρόταση οδηγίας, η οποία βασίζεται στο άρθρο 49, το άρθρο 57 παράγραφος 1 και παράγραφος 2 πρώτη και τρίτη φράση και στο άρθρο 66 της συνθήκης ΕΚ για την τροποποίηση της οδηγίας 93/16/ΕΟΚ για διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους.

Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 29 Ιουνίου 1995 και στις 29 Μαρτίου 1995, αντιστοίχως.

Μετά τις γνωμοδοτήσεις αυτές, η Επιτροπή υπέβαλε τροποποιημένη πρόταση με επιστολή της από 27ης Νοεμβρίου 1995.

2. Στις 18 Ιουνίου 1996, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΣ

Στόχος της πρότασης είναι η καλύτερη εφαρμογή της οδηγίας 93/16/ΕΟΚ χάρη στη διευκόλυνση της αποτελεσματικής ενημέρωσης, αφενός μεν των καταλόγων των ονομασιών των διαφόρων τύπων ειδικευμένη ιατρικής εκπαίδευσης που παρέχονται στα κράτη μέλη (άρθρο 5 παράγραφος 3 και άρθρο 7 παράγραφος 2 της οδηγίας 93/16/ΕΟΚ), αφετέρου δε των αντίστοιχων καταλόγων της ελάχιστης διάρκειας της εκπαίδευσης αυτής (άρθρα 26 και 27 της οδηγίας 93/16/ΕΟΚ).

Για το σκοπό αυτόν, προτείνεται η προσθήκη ενός νέου άρθρου 44α στη βασική οδηγία, το οποίο θα προβλέπει την ενημέρωση των προαναφερόμενων καταλόγων με διαδικασία επιτροπολογίας (1).

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Η κοινή θέση του Συμβουλίου ακολουθεί κατά πολύ μεγάλο μέρος την τροποποιημένη πρόταση της Επιτροπής, συμπεριλαμβάνοντας τις πέντε τροποποιήσεις του Ευρωπαϊκού Κοινοβουλίου οι οποίες, στα βασικά τους στοιχεία, έγιναν δεκτές από την Επιτροπή.

2. Ωστόσο, το Συμβούλιο θεώρησε σκόπιμο να αντικαταστήσει, στο άρθρο 44α (νέο) παράγραφος 3, τη διαδικασία επιτροπολογίας τύπου II.β) (επιτροπή διαχείρισης) που προτείνει η Επιτροπή, με διαδικασία τύπου III.α) κανονιστική επιτροπή). Συνεπώς, η τελευταία αιτιολογική παράγραφος τροποποιείται αναλόγως.

Το Συμβούλιο εισήγαγε την αλλαγή αυτή, λαμβάνοντας υπόψη το γεγονός ότι μια τροποποίηση της ελάχιστης διάρκειας μιατς εκ των εκπαιδεύσεων που περιέχονται στα άρθρα 26 και 27 της βασικής οδηγίας θα μπορούσε να περιλαμβάνει τόσο μείωση όσο και αύξηση αυτής της διάρκειας, πράγμα το οποίο, σε ορισμένες περιπτώσεις, ενέχει τον κίνδυνο να μειώσει το προσφερόμενο στο κοινό επίπεδο προστασίας. Επιπλέον, στην αντίθετη περίπτωση, τυχόν αύξηση της διάρκειας μιας συγκεκριμένης εκπαίδευσης μπορεί να συνεπάγεται σοβαρό κόστος το οποίο ενδέχεται να επιβαρύνει τις δημόσιες αρχές.

3. Εκτός από αλλαγές στη διατύπωση καθαρά γλωσσικής φύσεως, η μόνη άλλη τροποποίηση του κειμένου είναι η προσθήκη σχετικά με την πρώτη αιτιολογική παράγραφο, αναφοράς στην τροποποίηση, της οδηγίας 93/16/ΕΟΚ, που επήλθε με την πράξη προσχώρησης του 1994.

IV. ΣΥΜΠΕΡΑΣΜΑ

Υπό τις συνθήκες αυτές, το Συμβούλιο εκτιμά ότι το κείμενο της κοινής θέσης ανταποκρίνεται πλήρως στο στόχο που επιδιώκει η Επιτροπή με την πρότασή της, την ταχεία δηλαδή και αποτελεσματική ενημέρωση της οδηγίας 93/16/ΕΟΚ, εφόσον αυτή επιβάλλεται λόγω της διαρκούς εξέλιξης των ειδικοτήτων και των αντίστοιχων εκπαιδεύσεων στον ιατρικό τομέα.

(1) Απόφαση 87/373/ΕΟΚ του Συμβουλίου, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων αρμοδιοτήτων που ανατίθενται στην Επιτροπή (ΕΕ αριθ. L 197 της 18. 7. 1987, σ. 33).